ועדת הכספים, כנסת 17, פרוטוקול מספר 773, 2008-05-05 10:20

אמנון כהן: אני פותח את הישיבה השישית של ועדת הכספים.

ראובן ריבלין: האם הבקשות להעברה תקציבית הן רק הבקשות המדברות במשרד הרווחה שאני מליץ להעביר אותן אפילו רטרואקטיבית לאתמול, ולא בגלל השר אלא בגלל הנושא?

ראובן ריבלין: בשאלת משרד התעשייה אני רוצה לראות האם לא הוכנסו לשם דברים שהם לא ממין העניין.

אמנון כהן: אני אישית עוד לא עיינתי בבקשות ההעברה ועדיין לא קיבלנו אותן.

אמנון כהן: לפרוטוקול אומר שאתמול דיברו אתי ממשרד הרווחה לגבי תקציב לנערות במצוקה ובחלק מהדברים האלה טיפלתי.

ראובן ריבלין: אין בעיה.

אמנון כהן: שר התעשייה התקשר אלי ואמר שעיכבתי איזושהי הודעה.

ראובן ריבלין: לא אתה אלא אני.

אמנון כהן: ביחד.

אמנון כהן: לכן אנחנו נראה כל דבר לגופו של עניין.

טמיר כהן: יש כאן הודעות שאת חלקן עיכבתם.

טמיר כהן: יש לנו את הסדר הרגיל של השינויים בתקציב.

ראובן ריבלין: אני מציע שנדון בדברים שאין עליהם מחלוקת, משרד הרווחה ומשרד התעשייה אבל אני רוצה לראות מה לגבי משרד התעשייה.

טמיר כהן: גם לגבי החקלאות התבקשנו.

ראובן ריבלין: אם זה פיצוי לחקלאים, כן, אני בעד.

ניסן סלומינסקי: נעבור על כל הבקשות ונראה.

אמנון כהן: יש הצעה של חבר הכנסת ריבלין להתמקד קודם בבקשות הדחופות.

ראובן ריבלין: כי באחרים אני לא רוצה לראות שום דבר.

ראובן ריבלין: אני בעד מרכז בגין, אבל הביאו לי יחד עם זסה עוד 2 מיליארד שקלים.

ניסן סלומינסקי: נראה את זה כאשר נגיע לזה.

ראובן ריבלין: לא, אני מציע שוועדת הכספים תודיע שהיא לא תדון.

אמנון כהן: אני רוצה לדון בדברים שהם בהסכמה.

טמיר כהן: פניית משרד התעשייה.

אמנון כהן: הרפרנטים כאן?

טמיר כהן: הם בדרך.

ראובן ריבלין: אין לי בעיה עם משרד התעשייה.

סמדר אלחנני: העניין הזה של שימוש בעודפים שלא השתמשו בהם בשנה שעברה, זה סעיף טוב וחיובי בחוק יסודות התקציב והוא גורם לכך שלא יבזבזו סתם כסף, כסף שהיה כבר מיועד שלא השתמשו בו עובר לשנה הבאה שזה דבר מאוד חיובי.

שלי יחימוביץ': סמדר, לא צריך לתת לנו בסיס במבוא לכלכלה.

שלי יחימוביץ': אל תזלזלי באינטליגנציה שלנו.

סמדר אלחנני: למדתי לקח.

סמדר אלחנני: אני מבקשת להעיר כאן, בעקבות מה שאמרתי, שאין דוח על עודפים בתקציב.

סמדר אלחנני: אני חושבת שקודם כל צריך היה לקבל דוח על העודפים, באיזה סעיפים יש עודפים.

אמנון כהן: באיזה סעיפים לא היה ביצוע של מאה אחוזים.

סמדר אלחנני: יש משהו שנקרא עודפים מחויבים, שכבר התחייבו עליהם.

סמדר אלחנני: צריך למיין בנפרד עודפים סתם ועודפים מחויבים ולציין את זה גם בהודעה.

סמדר אלחנני: הסעיף הזה תמיד צריך להיות מועבר לאותו סעיף.

ראובן ריבלין: ראיתי את הבקשות שמונחות לפנינו.

אמנון כהן: את כל הבקשות?

ראובן ריבלין: לגבי שלושה משרדים, אני חושב שחובתנו לאשר וזה משרד הקליטה, כי מדובר כאן בקליטת עלייה ובמגזרים שונים בנושא קליטת העלייה, ובאמת התקציב שם הוא דל ואנחנו צריכים לאשר זאת.

ראובן ריבלין: בכל מה שקשור למשרד הרווחה, בלי כל ספק שאנחנו צריכים לאשר.

ראובן ריבלין: כך גם לגבי משרד החקלאות שמדבר על פיצוי לחקלאים.

ראובן ריבלין: לגבי משרד התעשייה, אני אאשר זאת מתוך הערכה רבה ליושב-ראש הוועדה.

שלי יחימוביץ': אני אאשר כי אני חושבת שזה חשוב, אבל גם אני מעריכה אותך.

אמנון כהן: הודעה מספר 014-36 – משרד התעשייה.

ניסן סלומינסקי: מעבירים כאן סכומים עצומים ובצדק.

ניסן סלומינסקי: השאלה אם לא היו עודפים, מה היה קורה שם.

אמנון כהן: כנראה יש שם חוסר ויש עודף במקום אחר.

אמנון כהן: ה צ ב ע ה

טמיר כהן: עמוד 5, הודעה מספר 010-36.

אמנון כהן: גם כאן מדובר בפניית משרד התעשייה בנושא חשוב ביותר.

אמנון כהן: ה צ ב ע ה

טמיר כהן: הודעה מספר 012-36 – משרד התעשייה.

אמנון כהן: אנחנו מצביעים.

אמנון כהן: הודעה מספר 012-36 – אושרה

טמיר כהן: עמוד 10, משרד העבודה והרווחה, הודעה מספר 007-23.

שלי יחימוביץ': נערות במצוקה.

אמנון כהן: אנחנו מצביעים.

אמנון כהן: הודעה מספר 007-23 – אושרה

טמיר כהן: הודעה 006-23 – משרד הרווחה.

אמנון כהן: אנחנו מצביעים.

אמנון כהן: הודעה מספר 006-23 – אושרה

סמדר אלחנני: בעמוד 11, תמיכה בפיתוח במגזר הדרוזי והצ'רקסי.

סמדר אלחנני: היה לזה בהתחלת השנה אפס.

סמדר אלחנני: זאת אומרת, אתה בונה על זה כבר שכאילו יבואו עודפים.

ראובן ריבלין: שמענו את השר שאמר שהוא מבטיח להוסיף שם תקציב.

סמדר אלחנני: למה הוא יוסיף תקציב, לאפס?

ניסן סלומינסקי: דרך אגב, הם בונים על העודפים.

ראובן ריבלין: במקום אפס יהיה מאה מיליון.

טמיר כהן: הודעה מספר 006-33 – משרד החקלאות.

אריאל למדני: כפי שגבירתי אמרה, אלה עודפים מחויבים לנושאים השונים שבעצם המשרד, בגלל סיבות שונות, לא הספיק לשלם, אם זה לספקים או לחקלאים.

אריאל למדני: יש פה מענקי השקעות בנושאים שונים.

אריאל למדני: התקציב הזה בעצם מועבר לשנת 2008.

אמנון כהן: אנחנו מצביעים.

אמנון כהן: הודעה מספר 006-33 – אושרה

טמיר כהן: עמוד 21, הודעה מספר 005-30 – משרד הקליטה.

אמנון כהן: אנחנו מצביעים.

אמנון כהן: הודעה מספר 005-30 – אושרה

אמנון כהן: חבר הכנסת ריבלין, האם יש לך עדיין הערות לגבי הפניות אלינו?

אמנון כהן: אנחנו לא חייבים להצביע עליהן.

ראובן ריבלין: אני מודיע לאדוני שפרט לנושאים שאדוני העלה, אני מציע לוועדה להודיע לממשלה חד משמעית ברמה העקרונית שהממשלה חייבת לחזור בה מההטעיה הברורה של ועדת הכספים בנושא סל הבריאות שלפיו היא התחייבה ל-450 מיליון וחברי הכנסת כולם הצביעו בעד, כולל אלה שהתנגדו בצורה חריפה ביותר לביטול השב"ן כמו חברת הכנסת יחימוביץ שיושבת לידי, כולל חבר הכנסת אמנון כהן, כולל חבר הכנסת יצחק וקנין.

ראובן ריבלין: כולנו קיבלנו הבטחה מפורשת שסל הבריאות יתוגבר ל-450 מיליון שקלים והאוצר הבטיח תוך הטעיית הוועדה כאשר הוא הבין מראש שהוא לא יצטרך לתקצב ב-450 מיליון אלא ב-375 מיליון מהטעם הפשוט שחודשיים עברו ולכן 50 אחוזים מהבטחתו הוא לא יקיים.

ראובן ריבלין: מתוך 150 שהוא הוסיף, לגבי 75 מיליון הוא נתן הבטחת שווא.

אמנון כהן: אדוני מסכים לתת שכר לעובדים וממלאים את תפקידם כראוי?

ראובן ריבלין: אין לי כל ספק.

אמנון כהן: יש פנייה אחת שמדברת על השכר.

ראובן ריבלין: אני מציע שנדון בזה בכובד ראש בשבוע הבא.

אמנון כהן: אני מציע שנשמע מהי הפנייה.

ראובן ריבלין: שלחו לי שאלה מדוע לא מאשרים מיליארד ו-250 מיליון למרכז בגין כאשר מרכז בגין מקבל 6 מיליון ואני יודע מה זה 6 מיליון למרכז בגין.

ניסן סלומינסקי: זאת ההודעה של ה-21 ימים?

ראובן ריבלין: אלא אם כן אתה מתנגד.

ניסן סלומינסקי: זה היה במסגרת הודעה?

ראובן ריבלין: כן.

ראובן ריבלין: אתה פשוט לא קראת את החומר.

ניסן סלומינסקי: לא הגיע אלי.

אמנון כהן: יש לנו כאן קובץ שאנחנו לא דנים בו אבל יש משהו אחר של שכר ואני מציע שנשמע ואם הוא הגיוני, נאשר.

אמנון כהן: אם לא הגיוני, לא נאשר.

נופיה בכר: משרד התשתיות הלאומיות.

נופיה בכר: תוספת תקציבית שאושר לנו, חלק נכבד מאוד מהתוספת הזאת היא בתוך 27, קרוב ל-20 מיועד למכוני המחקר שקשורים למשרד שזה המכון הגיאו-פיסי וחקר ימים ואגמים שהם לא יחידות סמך.

ראובן ריבלין: מה הסכום שהולך למכון?

נופיה בכר: מתוך ה-27, בסביבות ה-20 מיליון.

ראובן ריבלין: מה עם ה-7 מיליון הנותרים?

נופיה בכר: לפעילות שוטפת של המשרד.

ראובן ריבלין: אני יודע מה זה המכון הגיאולוגי ובמקרה גם אחד מחבריי הטובים ביותר נמצא שם.

ראובן ריבלין: יחד עם זאת, משרד התשתיות אחראי לפעולות הממשלה בדיוק כמו כל משרד אחר ובהחלט במעמדו ובכוחו הפוליטי צריך שר התשתיות להודיע שכל אותם העובדים שאנחנו דואגים להם יכולים להיות חולים וסל הבריאות לא יגל עליהם.

נופיה בכר: אין להם כסף לשלם משכורות.

ראובן ריבלין: שמעתי.

ראובן ריבלין: אני מוכן לאשר את ה-20 מיליון מתוך ה-27.

ראובן ריבלין: תשנו את הבקשה ואני אתן לך את ה-20 מיליון.

ראובן ריבלין: את לא יכולה לעשות את זה.

ראובן ריבלין: תגישי בקשה חדשה ובאותו בוקר יעשו משאל טלפוני וכולנו נסכים.

נופיה בכר: אנחנו ממש בלחץ של זמן.

ראובן ריבלין: האמן לי שהמשרד לא דואג כל כך למכונים הגיאולוגיים והזואולוגיים ולכל השאר אלא הוא דואג ל-7 מיליון ולא ל-20 מיליון.

נופיה בכר: אני רוצה לומר משהו בגלל מה שאמרת.

נופיה בכר: אנחנו נמצאים עכשיו בתהליך של תקצוב המכונים האלה באמצעות הסכמים של הנפקת הון.

נופיה בכר: אנחנו עושים את זה בצורה הזאת.

ראובן ריבלין: מצוין.

נופיה בכר: מעולה.

נופיה בכר: העניין הוא שהפרוצדורה של זה היא ארוכה וזה לא מסתיים כאן כאשר מקבלים את הכסף אלא יש עכשיו פרוצדורה של עוד חודש וחצי-חודשיים ולנו כרגע אין איך לאפשר להם לשלם משכורות לעובדים וזה דחוף מאוד.

ראובן ריבלין: תגישי בקשה רק לשלם משכורת לעובדים ונאשר כהרף עין ותוך שנייה.

אמנון כהן: בגלל שאין לנו התכנסות בשבוע הבא, אני חושב שכן צריך לאשר.

ראובן ריבלין: אני אומר לך שזאת אירוסיה בעמדתנו.

ראובן ריבלין: הם יביאו לנו כל שבוע.

נופיה בכר: לא, לא נביא.

אמנון כהן: לא נאשר.

ראובן ריבלין: לא היא אלא האוצר.

ראובן ריבלין: כל שבוע הם מביאים איזשהו דבר שאני לא יכול לסרב לו.

ראובן ריבלין: האבסורד הוא שזה בא לידי ביטוי בעיתונות כי אני העברתי להם את זה.

ראובן ריבלין: לא ביקשתי שיזכירו את שמי.

ראובן ריבלין: מיליארד ו-250 מיליון, נותנים לי 6 מיליון שקלים למרכז בגין כדי שאני אאשר את זה.

אמנון כהן: יש לנו עוד שתי חבילות כאן שהאוצר מבקש ומשתוקק שנעביר אותן, אבל אנחנו לא נעביר.

אמנון כהן: את הבקשה הזו אני מבקש להצביע עליה ושתעזור לנו להעביר אותה כי היא חשובה מאוד.

אמנון כהן: אני מבטיח שאני אטלפן לשר התשתיות הלאומיות ואומר לו את הדברים.

אמנון כהן: חברת הכנסת יחימוביץ, אנחנו נעזור לשר התשתיות שהוא מהסיעה שלך, ואת תטלפני אליו כדי שיהיה שותף לנושא של סל התרופות.

טמיר כהן: קודם כל צריך להצביע על רביזיה.

טמיר כהן: היא לא אושרה והוגשה עליה רביזיה של סטס מיסז'ניקוב.

ראובן ריבלין: ניסן סלומינסקי, יעקב ליצמן ואני הצבענו נגד והיא לא אושרה, לכן סטס מיסז'ניקוב ביקש רביזיה.

ראובן ריבלין: האם יכולים להצביע על רביזיה של חבר כנסת שלא נמצא?

טמיר כהן: מניסיון, כן.

ראובן ריבלין: אני לא בטוח.

אמנון כהן: אנחנו מצביעים על הרביזיה של חבר הכנסת ראובן ריבלין.

אמנון כהן: הרביזיה אושרה

אמנון כהן: ה צ ב ע ה

אמנון כהן: נגד – 1